Σιδηροδρομικός σταθμός Λευκαδίων

Ο Σιδηροδρομικός Σταθμός Λευκαδίων αποτελούσε σιδηροδρομική στάση που εξυπηρετούσε τον γειτονικό οικισμό των Λευκαδίων στο Νομό Ημαθίας. Η στάση κατασκευάστηκε και λειτούργησε επί της σιδηροδρομικής γραμμής Θεσσαλονίκης - Φλώρινας η οποία εγκαινιάστηκε το 1894 επί Τουρκοκρατίας.
Οι υποδομές της στάσης βρίσκονται ανατολικά του οικισμού εκ των οποίων οι ράγες εκτείνονται βόρεια προς τον Σιδηροδρομικό Σταθμό Επισκοπής με κατεύθυνση την Φλώρινα και νότια προς τον Σιδηροδρομικό σταθμό της Βέροιας με κατεύθυνση την Θεσσαλονίκη.

 Ιστορικό 

 19ος - 20ος Αιώνας 

 Χάραξη και Κατασκευή 
Κατά την διάρκεια του 19ου αιώνα προβλέπονταν σχέδια που αφορούσαν την δημιουργία μιας ενιαίας σιδηροδρομικής γραμμής, η οποία θα διαπερνούσε το σύνολο των περιφερειών της ευρύτερης Μακεδονίας, ενώ το 1859 υπογράφτηκε μνημόνιο για την κατασκευή μετρικού εύρους σιδηροδρομικού άξονα που θα ένωνε την Θεσσαλονίκη με το Μοναστήρι, η οποία εγκαινιάστηκε το 1894.

Η σιδηροδρομική στάση Λευκαδίων κατασκευάστηκε ως υποστηρικτική υποδομή της νέας σιδηροδρομικής γραμμής Θεσσαλονίκης-Μοναστηρίου και εξυπηρετούσε την μετακίνηση επιβατών προς Φλώρινα και Θεσσαλονίκη.

 21ος Αιώνας 

 Εκσυγχρονισμός του 2003 
Την περίοδο του 2003-2006 η σιδηροδρομική γραμμή που διαπερνάει την στάση εκσυγχρονίστηκε και συντηρήθηκε με σκοπό την δυνατότητα υποδοχής περισσότερων δρομολογίων με υψηλότερες ταχύτητες,  γεγονός το οποίο οδήγησε στην κατάργηση του σταθμού λόγω της υψηλής εγγύτητας με αντίστοιχους άλλους.

 Δομή σταθμού 
Το κτηριακό Συγκρότημα του Σιδηροδρομικού Σταθμού Λευκαδίων, αποτελείται αποκλειστικά από ένα κτήριο επιβατικής στάσης και μια πλευρική αποβάθρα. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|949x949εσ

 Υπηρεσίες 
Ο σταθμός των Λευκαδίων δεν εξυπηρετείται προς το παρόν από επιβατικές αμαξοστοιχίες.

 Παραπομπές 

Λευκάδια
Κατηγορία:Σιδηροδρομικοί σταθμοί στην Ημαθία